Universitetet i Durham

**Universitetet i Durham** (på engelsk: *University of Durham*) er et ledende britisk universitet med beliggenhet i Durham, ved elven Wear i England. Etter Oxford og Cambridge er Durham det eldste universitetet i England.

Universitetet ble grunnlagt i 1832 og var da det første universitetet som åpnet i England på over 600 år. Universitetet er også medlem av den prestisjetunge Russel Group of British Research. Området rundt universitetet har flere bygninger som er listet på UNESCO sin liste over verdens arver. Her finner vi blant annet Durham slott, Palace Green og enkelte historiske bygninger på samme område.  Kansleren av universitetet er Sir Thomas Allen som tok over etter Bill Bryson i 2012.

Tidligere og nåværende akademikere fra universitetet inkluderer 14 Fellows of the Royal Society, 17 Fellows of the British Academy, 14 Fellows of the Academy of Social Sciences, 5 Fellows of the Royal Society of Edinburgh, 2 Fellows of the Royal Society of Arts og 2 Fellows of the Academy of Medical Sciences. Tidligere studenter bruker gjerne ordet *Dunelm* etter graden sin som betyr tilhører eller av Durham University.

Skoleåret i Durham er delt inn i tre perioder: Michaelmas term (Oktober til Desember), Epiphany term (Januar til Mars) og Easter term (April til Juni)

I 2017 hadde Durham den høyeste prosenten av studenter som gikk ut i jobb med 97,9 % av alle uteksaminerte elever i jobb eller videre studier innen tre og et halvt år. I 2013 hadde Durham den beste studentkvaliteten i hele landet i Inaugural lloyds Bank ranking og har siden den gang alltid vært i topp 3. Durham er også et av de få universitetene som har vunnet quizprogrammet *[[University Challenge]]* mer enn én gang (1977 og 2000)

## Fakulteter og institutter
Universitetet er delt inn i fire fakulteter med følgende institutter:

**Faculty of Social Science & Health**

* Department of Anthropology
* Department of Archaeology
* School of Education
* Department of Geography
* School of Government and International Affairs  (*Inkluderer også Politics Department og the Institute for Middle East and Islamic Studies*)
* Durham Law School
* Department of Sociology
* Department of Sport and Exercise Sciences

**Faculty of Arts and Humanities**

* Department of Classics & Ancient History
* Department of English Studies
* Department of History
* School of Modern Languages and Cultures  (*Inkluderer også arabisk, kinesisk, japansk, fransk, tysk, italiensk, russisk og spansk)*
* Department of Music
* Department of Philosophy
* Department of Theology and Religion
* English Language Centre
* Centre for Foreign Language Study

**Faculty of Science**

* Department of Biosciences
* Department of Chemistry
* Department of Computer Science
* Department of Earth Sciences
* Department of Engineering
* Department of Mathematical Science
* Department of Physics
* Department of Psychology

**Faculty of Business (Durham University Business School)**

* Department of Accounting
* Department of Economics and Finance
* Department of Management and Marketing

## Akademisk profil

Den gjennomsnittlige UCAS poeng summen man må ha for å komme inn som førstesøkende er 197 poeng. Dette plasserer Durham som nr. 8 i England over adgangs snitt for å komme inn. Det finnes  undergraduate studenter og  postgraduate studenter (2018/19) Det er ca 55 % kvinnelige og 45 % mannlige studenter til sammen.  
I 2013/14 mottok Durham  søknader til  plasser.

## Studentliv
De fleste studenter bor på college første året og flytter ut andre året i privat bolig/kollektiv. Collegene har en stor rolle i studentlivet med mange aktiviteter og organisasjoner studentene kan delta i. Hvert college har en egen identitet og mange fasiliteter med alt fra PC rom og bibliotek til tennis og treningsstudioer. De fleste colleger har sitt eget sportslag som konkurrerer mot de andre collegene. Mange har også egne teatre og orkestre som jobber i samarbeid med sportslagene og andre organisasjoner innad i colleget. Hvert college har også sine egne farger, sanger, tradisjoner, ball, formelle middager og andre aktiviteter.

Det finnes ca. 200 ulike klubber og organisasjoner man kan være medlem av. Her finnes det organisasjoner for komedie, magedans, sjokolade, vin, kultur, spill, politikk, jus, kunst, sport, vintage, disco, poledance, tennis, litteratur, språk, debatt, gaming, reise og det meste annet man kan tenke seg. Det er også fullt mulig for studenter å selv starte opp egne organisasjoner og klubber. Student Union er et svært bygg som ligger plassert rett over Durham katedral på andre siden av elven. Mange av aktivitetene foregår her. Studentsenteret har egen cafè og flere oppholdsrom.

I 2016 ble også Durham University Scandinavian Society grunnlagt og har i dag medlemmer både fra Skandinavia og mange andre land.

Durham University Charity Kommittee (DUCK) ble egentlig etablert som et ukentlig prosjekt, men ble så populært at det har blitt en fast innslag. Denne organisasjonen samler inn penger både lokalt og nasjonalt gjennom ulike prosjekter i løpet av året. Disse aktivitetene tar både plass på college og på selve universitetet. DUCK arrangerer også utflukter til Himalayas, Jordan og Mount Kilimanjaro for å samle penger og er også involvert i flere hjelpeprosjekter rundt om i verden, blant annet i Sri Lanka og Thailand. 

Studentavisen til Durham heter Palatinate og er en uavhengig student avis som har vært utgitt siden 1948.

Durham har også sin egen student radio som er live 24 timer i døgnet i undervisningsterminene. Denne stasjonen ble først grunnlagt i 1980. 

The bubble ble grunnlagt i 2010 og er et online magasin som dekker blant annet student-, universitets- og lokalnyheter. 

Sport er en stor del av de fleste studenter sitt liv med ca. 92 % som aktivt deltar i ulike sporter. i 2018 hadde Durham over 50 ulik sporter under navnet Team Durham. Mye av sportsaktivitetene foregår på Graham Sports Centre på Maiden Castle. Durham har plassert seg som nr. 2 i all sport i British Universities & Colleges Sport (BUCS) siden 2011/2012 og det er bare et annet universitet som har klart å score over 4000 BUCS poeng. Durham er også plassert nr. 1 i Storbritannia for gruppesport. 

## Rangeringer

Universitetet i Durham er en verdensledende universitet med et svært godt rykte internasjonalt. Universitetet ble rangert som nummer 5 av 126 britiske universiteter på Complete University Guides liste for 2016 og som nummer 6 av 119 britiske universiteter på *[[The Guardian]]s* 2016-liste. Universitetet er også tidligere høyt rangert i Storbritannia.

THE World University Rankings 2014-2015 plasserte universitetet som det 83. av de 500 beste universitetene i verden. I QS World University Rankings for 2014 rangerte universitetet som nummer 92 og i Academic Ranking of World Universities (Shanghai-rankingen) for 2014 på plass 201-300 av verdens universiteter.

I nyere rangeringer er Durham plassert som nr. 78 i QS World University Ranking 2020. Durham har også 17 fag som er rangert blant topp 100 av QS World University Ranking for fag. Dette inkluderer 9 fag i topp 50 og 3 fag (Teologi og religion, Geografi og Arkeologi) blant topp 10.

**Ekspertise i læring og forskning**

Nasjonalt har Durham vært stabil blant de beste universitetene i England og ble rangjert nr. 5 i Guardian University Guide 2020, nr. 6 i The Complete University Guide 2020 og nr. 7 i the Times and Sunday Times Good University Guide 2020. Times Higher Education (THE) World University Ranking av fag rangerer også flere av fagene blant topp 50, blant annet rettsvitenskap.

**Verdensledende forskning**

Durham University er også det første britiske universitetet som har fått tillatelse til å bedrive arkeologisk forskning og utgraving i Beijing forbudte by. Fysikere fra Durham holder også på å utvikle simuleringer for å teste alternativer til Einsteins teori om generell gravitasjon.

## College-system
Universitetet i Durham er også et av de få universitetene i England som har tradisjonelt college system. Andre universiteter som praktiserer dette i Storbritannia er Oxford, Cambridge, York, Kent, Lancaster og Roehampton. Durham har totalt 16 college hvor Castle College er det eldste fra 1832.

* St. Cuthsbert
* Josephine Butler
* Collingwood
* Gray
* Hatfield
* St. Aidens
* St. Chads
* St. Hilde & St. Bede
* St. Johns
* St. Marys
* Trevelyan
* Ustinov
* University/Castle
* Van Mildert
* Stephenson
* John Snow

Alle collegene har ulik historie, størrelse, tradisjoner og kultur. Noen er svært store med opp mot 1500 studenter, mens andre er små med ned til rundt 450 studenter. De flest er lokalisert i Durham by, mens noen har vært lokalisert på universitetets andre campus som ligger et stykke unna Durham by i Queens Campus i Stockton-on-tees. Siden 2018 har derimot alle disse collegene blitt flyttet til Durham by. Det planlegges også bygging av et nytt college som vil stå ferdig i 2024. Enkelte colleger er bare for undergraduate studenter, mens andre bare er for postgraduate studenter.

De fleste collegene i Durham by er lokalisert to steder. Det ene er Bailey og de resterende er rundt Durham katedral og Elvet Hill på andre siden av elven. Noen colleger har også flere hus andre steder enn selve colleget. Blant annet St. Cuthsberts Society som har to campuser. Hovedkvarteret er på Bailey, mens det største campusen for St. Cuthsbert ligger i enden av Old Elvet, rett over elven fra St. Hild and St. Bede.

## Referanser


## Eksterne lenker
*